 Injabulo kubaba oyimpumputhe ethweswa iziqu News24Injabulo kubaba oyimpumputhe ethweswa iziquCape Town U-Ornette Danse uthi into ayikhumbulayo wukukhuphakela esiteji eyokwamukela iziqu zakhe zezifundo ze-Public Management enyuvesi yaseCape Peninsula University of Technolog CPUT, kushaywa elikhulu ihlombe.Lo baba oyimpumputhe unezingane ezintathu, akakwazanga ukubona injabulo kumkakhe, wumama wakhe, wugogo wakhe kanye nakumkhwe wakhe abebemphelezele, kodwa uyazi ukuthi bebeziqhenya kakhulu ngaye.Intokozo ingenhla, ngithokoze ngendlela engachazeki, kusho yena ngemuva kwamahora ambalwa esanda kwamukela iziqu zakhe.Uthi kumthokozise ngendlela emangalisayo ukwamukela lezi ziqu.OLUNYE UDABA:BUKA: Wethweswe iziqu zobudokotela uMbuyiseni NdloziUthi yize asebenze ngokuzikhandla kule minyaka emithathu, kodwa kusekude ukuthi aqede izifundo zakhe njengoba esezimisele nokuqhubeka neziqu zeBachelor of Technology.UDanse, 32, waba yimpumputhe eneminyaka engu-10 ubudala ngesikhathi eyohlinzwa iso kepha kwangahamba kahle, wagcina esevaleke amehlo womabili.Ngesikhathi enza umatikuletsheni, wafundela ukuphendula izingcingo wabamba itoho emaphoyiseni ngamaholidi ephendula izingcingo.Ngangazi ukuthi kuzokuba nzima ukuthola umsebenzi uma sengiqede isikole njengoba ngiyimpumputhe. Ngangazi ukuthi mancane amathuba okuqashwa yingakho kwakubalulekile ukuthi ngithole ulwazi lomsebenzi kuqala nokuyinto eyayizongibeka ethubeni elihle lokuthola umsebenzi, kusho yena. 